**Matthew Tkachuk** (s. 11. joulukuuta 1997 Scottsdale, Arizona, Yhdysvallat) on yhdysvaltalais-kanadalainen jääkiekkoilija, joka pelaa NHL-joukkue Florida Panthersissa. Hänen veljensä Brady edustaa Ottawa Senatorsia, ja heidän isänsä Keith oli myös ammattilaisjääkiekkoilija.

Ura
---

### Seuraura

Tkachuk pelasi kauden 2012–2013 T1EHL-juniorisarjaa St. Louis Bluesissa, jonka jälkeen London Knights varasi hänet 64. pelaajana Canadian Hockey Leaguen varaustilaisuudessa. Tkachuk vietti vuodet 2013–2015 kuitenkin Yhdysvaltain maajoukkueen kehitysohjelman mukana. Kaudella 2014–2015 hän oli Yhdysvaltain alle 18-vuotiaiden maajoukkueen toiseksi eniten pisteitä ja maaleja tehnyt pelaaja Auston Matthewsin jälkeen tehopistein 38+58=96.*lähde?*

Tkachuk sai tarjouksen opiskella Notre Damen yliopistossa, mutta hän päättikin siirtyä London Knightsiin kaudeksi 2015–2016. Syynä oli joukkueen laadukas historia pelaajien kasvualustana NHL-liigaan. Hän pelasi kauden aikana myös CCM/USA Hockey All-American Prospects Gamessa.

Ensimmäisellä OHL-kaudellaan Tkachuk oli mukana voittamassa Canadian Hockey Leaguen mestaruutta.

Ennen NHL-kauden 2019–2020 alkua Tkachuk teki kolmen vuoden jatkosopimuksen Calgary Flamesin kanssa.

Heinäkuussa 2022 Flames kauppasi Tkachukin ja ehdollisen neljännen kierroksen varausvuoron vuoden 2025 varaustilaisuudessa Florida Panthersiin vaihdossa Jonathan Huberdeauhun, MacKenzie Weegariin, Cole Schwindtiin ja ehdolliseen ensimmäisen kierroksen varausvuoroon.

Siirron jälkeen Tkachuk teki Panthersin kanssa kahdeksanvuotisen ja yhteensä 76 miljoonan dollarin arvoisen sopimuksen.

### Maajoukkueura

Tkachuk osallistui World U-17 Hockey Challengeen vuonna 2014 joukkueen voittaessa kultaa.

Tkachuk pelasi myös alle 18-vuotiaiden maailmanmestaruuskilpailuissa vuonna 2015, jolloin joukkue voitti kultaa. Hän voitti turnauksen syöttöpörssin ja oli Yhdysvaltain kolmanneksi eniten tehopisteitä tehnyt pelaaja Auston Matthewsin ja Jeremy Braccon jälkeen (2+10=12). Tkachuk valittiin myös yhdeksi joukkueensa kolmesta parhaasta pelaajasta.

Tkachuk oli mukana pronssia voittaneessa Yhdysvaltojen maajoukkueessa vuoden 2016 nuorten maailmanmestaruuskilpailuissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2015–2016 | London Knights | OHL | 57 | 30 | 77 | 107 | 80 | 18 | 20 | 20 | 40 | 42 |
| 2016–2017 | Calgary Flames | NHL | 76 | 13 | 35 | 48 | 105 | 4 | 0 | 0 | 0 | 4 |
| 2017–2018 | Calgary Flames | NHL | 68 | 24 | 25 | 49 | 61 | – | – | – | – | – |
| 2018–2019 | Calgary Flames | NHL | 80 | 34 | 43 | 77 | 62 | 5 | 2 | 1 | 3 | 18 |
| 2019–2020 | Calgary Flames | NHL | 69 | 23 | 38 | 61 | 74 | 6 | 1 | 1 | 2 | 10 |
| 2020–2021 | Calgary Flames | NHL | 56 | 16 | 27 | 43 | 55 | – | – | – | – | – |
| 2021–2022 | Calgary Flames | NHL | 82 | 42 | 62 | 104 | 68 | 12 | 4 | 6 | 10 | 20 |
| 2022–2023 | Florida Panthers | NHL | 79 | 40 | 69 | 109 | 123 | 20 | 11 | 13 | 24 | 74 |
| 7 kautta | yhteensä | NHL | 510 | 192 | 299 | 491 | 548 | 47 | 18 | 21 | 39 | 126 |

Pelityyli
---------

Tkachukia on kuvailtu pelityyliltään voimahyökkääjäksi, joka ei pelkää mennä koviin tilanteisiin. Hänellä on taipumusta ottaa turhia jäähyjä. Häntä on laajalti verrattu myös isäänsä Keith Tkachukiin.

Yksityiselämä
-------------

Tkachuk on isänsä äidin puolelta amerikanirlantilainen. Hänen isänsä isänpuoleinen suku on joko Venäjältä, Ukrainasta tai Puolasta. Tom Fitzgerald on Tkachukin isän serkku äidin puolelta. Matthew Tkachuk on äitinsä puolelta amerikanukrainalainen.

Lähteet
-------

* Matthew Tkachuk *Elite Prospects*. Everysport Media Group AB.  (englanniksi)
* Matthew Tkachuk The Internet Hockey Databasessa (englanniksi)

### Viitteet

1. ↑  Flames ja Panthers vaihtoivat sadan pisteen miehiä: Huberdeau Calgaryyn, Tkachuk Floridaan *Jatkoaika.com - Kaikki jääkiekosta*. Viitattu 23.7.2022.
2. 1 2 3  Matthew Tkachuk *Elite Prospects*. Everysport Media Group AB.  (englanniksi)
3. 1 2  G. Morreale, Mike: Matthew Tkachuk's game reminding many of NHL dad *nhl.com*.  15.10.2015. National Hockey League. Viitattu 1.1.2016. (englanniksi)
4. ↑
5. ↑
6. ↑
7. ↑  CNN/SI - Nagano Olympics - Athlete profile: Keith Tkachuk - February 3, 1998 *web.archive.org*.  24.2.2010.  Arkistoitu 24.2.2010. Viitattu 28.5.2022.
8. ↑  TKACHUK FAMILY HELPING MATTHEW SETTLE IN *NHL.com*. Viitattu 28.5.2022. (englanniksi)